kardosdrur/scandi-wiki huggingface dataset:
Frederick County (Maryland)

Frederick County er et county beliggende i den nordvestlige del af den amerikanske delstat Maryland. Hovedbyen er Frederick, og grænser op til Pennsylvania i nord og Virginia i syd. I 2014 havde countiet 243.675 indbyggere. 

Countiets største arbejdsplads er U.S. Armys Fort Detrick med cirka 7.800 ansatte. Flådens militærinstallation og USA's præsidents ferieresidens Camp David er ligeledes beliggende i Frederick County.

Geografi 
Ifølge United States Census Bureau er Fredericks totale areal på 1.728 km², hvoraf de 19 km² er vand.

Grænsende counties 
 Adams County, Pennsylvania (nord)
 Carroll County (øst)
 Howard County (sydøst)
 Franklin County, Pennsylvania (nordvest)
 Montgomery County (syd)
 Washington County (vest)
 Loudoun County, Virginia (sydvest)

Eksterne henvisninger 

 Frederick Countys officielle hjemmeside  

Counties i Maryland
Etableret i 1748
Washington County (Maryland)

Washington County er et county beliggende i den nordvestlige del af den amerikanske delstat Maryland. Hovedbyen er Hagerstown, og grænser op til Pennsylvania i nord, Virginia i syd, og West Virginia i sydvest. I 2014 havde countiet 149.573 indbyggere. 

Countiet er det første af mange som er opkaldt efter USA's første præsident George Washington.

Geografi 
Ifølge United States Census Bureau er Washingtons totale areal på 1.210 km², hvoraf de 25 km² er vand.

Grænsende counties 
Fulton County, Pennsylvania (nordvest)
Allegany County (vest)
Morgan County, West Virginia (sydvest)
Berkeley County, West Virginia (syd)
Jefferson County, West Virginia (syd)
Loudoun County, Virginia (sydøst)
Frederick County (øst)
Franklin County, Pennsylvania (nordøst)

Eksterne henvisninger 

 Washington Countys officielle hjemmeside 

Counties i Maryland
Etableret i 1776
Caroline County

Caroline County er navnet på to counties i USA:

 Caroline County (Maryland)
 Caroline County (Virginia)
Jeppe Hansen (flertydig)

Jeppe Hansen kan henvise til flere personer:

 Jeppe Hansen (født 1989) – dansk fodboldspiller
 Jeppe Hansen (fodboldspiller, født 1996) (født 1996) – dansk fodboldspiller
Caroline County (Maryland)

Caroline County er et county beliggende i den østligste del af den amerikanske delstat Maryland. På den østlige side grænser byen op til Delaware. Hovedbyen er Denton, og i 2010 havde countiet 33.066 indbyggere.

Geografi 
Ifølge United States Census Bureau er Carolines totale areal på 844 km², hvoraf de 17 km² er vand.

Grænsende counties 
 Kent County (Delaware) (nordøst)
 Sussex County (Delaware) (sydøst)
 Dorchester County (syd)
 Talbot County (vest)
 Queen Anne's County (nordvest)

Eksterne henvisninger 

 Caroline Countys officielle hjemmeside 

Counties i Maryland
Etableret i 1774
Jurij Basjmet

Jurij Abramovitj Basjmet ( ; født 24. januar 1953 i Rostov ved Don) er en russisk bratschist og dirigent.

Basjmet har modtaget en lang række internationale priser og anerkendelser. I 1995 blev han tildelt Léonie Sonnings Musikpris, ligesom han er ridder af Æreslegionen.

Eksterne henvisninger 

 Yuri Bashmet officielle hjemmeside
 Yuri Bashmets officielle website (på "International Classic Artists" hjemmeside) 

Personer fra Rostov ved Don
Dirigenter fra Rusland
Modtagere af Léonie Sonnings musikpris
Riddere af Æreslegionen
Bayersk folkemusik

Bayersk folkemusik er den gren af folkemusikken, der har udviklet sig i Sydtyskland, Schweiz, Østrig, Sydtyrol og Slovenien.

Alpernes folkemusik 
På tysk kaldes bayersk folkemusik ofte for Alpenländische Volksmusik (Alpelandenes folkemusik). 

Denne betegnelse gælder for folkemusikken i de tysk- og slovensk talende områder i Alperne, dvs. i Bayern, Schweiz, Liechtenstein, Østrig, Sydtyrol samt i dele af Slovenien og Baden-Württemberg.

Folkemusik
Bayern
Nekhel

Nekhel (  også stavet og udtalt Nakhl) er hovedbyen i Nekhel Kism i guvernementet Nordlige Sinai. Den ligger i hjertet af Sinaihalvøen langs Nordlige Sinais sydgrænse. Den ligger i udkanten af El Tih bjergene i en højde af 420. m.o.h.
Nekhel by består af ti kvarteret.

Historie 

Faraonisk tid
Nekhel har altid været en del af Egypten og var en del af provinsen "Du Mafkat" i det gamle Egypten. Nekhel var den antikke hovedstad for hele Sinaiprovinsen, på grund af dens enestående strategiske placering lige midt på halvøen. I 16. århundrede f.Kr. byggede faraoerne Shur-vejen gennem Sinai til Beersheba og videre til Jerusalem. Regionen forsynede det egyptiske rige med mineraler, tyrkis, guld og kobber og velbevarede ruiner af miner og templer udgraves her.

Islamiske æra
Da den lå på den nye pilgrimsrute (Hajj) fik Nekhel yderligere betydning. Ud over dens tidligere rolle som en strategisk borg og hovedstad for Sinai. Derfor blev byen en vigtig rasteplads og handelsdestination for Muslimer som færdedes på Hajj ruten i Hajj sæsonen fra hele Afrika og Egypten til Mekka.

Ayyubide og marmeluk æraen
Under Ayyubide-dynastiets og Mamelukkernes islamiske styre byggede flere sultaner deres forter og borge i Nekhel for at forsvare Egypten mod korstogene. Nekhel spillede en vigtig rolle som betydelig militær base for den egyptiske hær i middelalderen ved at besejre Korsfarerne og befri talrige provinser i det islamiske kalifat.

Geografi og klima 
Klimaet er varmt ørkenklima. Om sommeren når temperaturerne op på 40° C mens nætterne er kølige. Om vinteren kan temperaturen nå ned på -9° C og lavere i de omkringliggende bjerge.
Det er dog sjældent at opleve sne i byen, da nedbøren på årsbasis ligger på omkring 40 mm.
Byen lægger stort pres på vandressourcerne, da grundvandet i dalen stammer fra bjergene. Der er arbejde i gang med at bygge en vandledning, som skal forbinde byen med Nilen

Kultur og befolkning 
Den traditionelle befolkning i området er beduiner, hvis kultur er meget lig med andre beduingrupper. Beduinerne i Nekhel opdrætter kvæg og driver landbrug afhængig af nedbøren. Der er også egyptere, som bor der og er beskæftiget af det offentlige.

Eksterne kilder 
 Vejrudsigt
 Vejrudsigt

Byer i Egypten
Konstantinopelkonventionen

Konstantinopelkonventionen  var en traktat, som blev underskrevet af Storbritannien, Tyske Kejserrige, Østrig-Ungarn, Spanien, Frankrig, Italien, Holland, Rusland og det Osmanniske Rige den 29. oktober 1888. 

I 1882 havde Storbritannien erhvervet den fysiske kontrol over Suez-kanalen i Egypten via en militær erobring og de facto kontrol af Egypten selvom Egypten stadig formelt set var en del af det Osmanniske Rige. Frankrig, som havde domineret kanalen indtil da via et stort ejerskab af aktier i Suez Canal Company og stadig havde majoriteten af aktierne, håbede på at svække den britiske kontrol og forsøgte at ændre holdningen i Europa i retning af en internationalisering af kanalen. De to stormagter nåede et kompromis om at neutralisere kanalen gennem traktaten. Artikel I, som garanterede passage for alle skibe i krig og fred, var i konflikt med Artikel 10, som tillod Khediven at tage skridt "i forsvaret af Egypten og opretholdelse af offentlig orden." Den sidste klausul blev benyttet af briterne til at forsvare deres handlinger under 2. Verdenskrig og af Egypten mod Israelsk skibsfart efter 1948. Storbritannien accepterede imidlertid traktaten tøvende og kun med alvorlige forbehold:
Delegaterne fra Storbritannien, ved at tilbyde denne tekst som den endelig regel for at sikre den frie benyttelse af Suezkanalen, mener at det er deres pligt at udtale et generelt forbehold overfor anvendelsen af dens betingelser i og med at de er inkompatible med den forbigående og usædvanlige status, som Egypten for nærværende befinder sig i og for så vidt de kan fastlåse regeringens handlingsfrihed under de britiske styrkers besættelse af Egypten.

Frankrig accepterede dette forbehold, men i overensstemmelse med international ret på daværende tidspunkt betød det, at dette gjorde traktaten til en "teknisk uvirksom" "akademisk erklæring." Dette forbehold blev ikke fjernet indtil Entente Cordiale (forløberen for aftalen om Ententemagterne) mellem Storbritannien og Frankrig og konventionen blev endelig sat i kraft i 1904. Ententen fastslog, at den internationale overvågelseskommission, som var beskrevet i artikel 8 skulle udsættes. Men i de følgende 40 år var de britiske handlinger stort set i overensstemmelse med ånden i det opgivne forbehold. 

Den 5. august 1914, ved starten på 1. Verdenskrig, erklærede Egypten, at kanalen ville være åben for skibsfart fra alle nationer, men Storbritannien ændrede sin besættelse til at være et britisk protektorat og spærrede kanalen for fjendtlige skibe. Med henvisning til kanalens sikkerhed forsøgte Storbritannien at fastholde sine rettigheder ved ensidige erklæringer. 

Underskriverne af Konstantinopelkonventionen omfattede alle europæiske stormagter på daværende tidspunkt, og traktaten blev set som en garanteret ret for alle skibe til at passere gennem Suez-kanalen i krig og fred.

Kilder

Fodnoter

Traktater
Frederik Christensen (fodboldspiller)

Frederik Christensen (født 7. marts 1995) er en dansk fodboldspiller, der spiller for Slagelse BI. Han har tidligere spillet for FC Vestsjælland.

Karriere

FC Vestsjælland 
Christensen skrev under på sin første professionelle kontrakt i maj 2015. Han var den første spiller i FC Vestsjællands historie, der kom fra klubbens ungdomsafdeling og skrev under på en professionel kontrakt med klubben.

Christensen fik sin debut i Superligaen og sin professionelle debut den 7. juni 2015, hvor han startede inde, men blev taget ud i det 55. minut og erstattet af Adam Kolberg i en 3-1-sejr over Silkeborg IF.

Slagelse BI 
Da FC Vestsjælland gik konkurs i december 2015, blev han en del af Slagelse BI. 

Han takkede i januar 2018 nej til en kontrakt med 1. divisionsklubben Thisted FC, der søgte en afløser for Mikkel Agger.

Referencer

Eksterne henvisninger 

Fodboldspillere fra Danmark
Fodboldspillere fra Slagelse B&I
Fodboldspillere fra FC Vestsjælland
Frederik Christensen

Frederik Christensen kan henvise til flere personer:

 Frederik Christensen (fodboldspiller) (født 1995) – dansk fodboldspiller
 Frederik Christensen (skuespiller) (1847-1929) – dansk skuespiller
Joel Allansson

Joel Allansson (født 3. november 1992) er en svensk fodboldspiller, der spiller for Halmstads BK som midtbane.

Klubkarriere

Halmstads BK 
Den 24. december 2018 offentliggjorde Halmstads BK, at klubben havde skrevet under på en kontrakt med Allansson fra 2019.

Landsholdskarriere 
Han debuterede den 8. januar 2017 for Sveriges fodboldlandshold i en 2-1-sejr over Elfenbenskystens fodboldlandshold, da han blev skiftet ind i det 74. minut i stedet for Kristoffer Olsson.

Titler

Klub 
IFK Göteborg
 Svenska Cupen: 2012–13

Referencer

Eksterne henvisninger 
 Joel Allansson på svenskfotboll.se
 Joel Allansson på Soccerway

Fodboldspillere fra Sverige
Fodboldspillere fra IFK Göteborg
Fodboldspillere fra Randers FC
Fodboldspillere fra Halmstads BK
Max Joseph, hertug i Bayern

Max Joseph, hertug i Bayern () (født 4. december 1808 i Bamberg i Oberfranken, død 15. november 1888 i München i Oberbayern i Tyskland) tilhørte slægten Wittelsbach, der var Bayerns kongehus indtil 1918.

Folkemusik 
Max Joseph blev kendt som én af den bayerske folkemusiks mest fremtrædende støttere i det 19. århundrede.

Forældre 
Max Joseph var søn af Pius August, hertug i Bayern og Amalie Luise af Arenberg. Han var sønnesøn af Vilhelm, hertug i Bayern.

Familie 
Max Joseph var gift med Ludovika Wilhelmine, hertuginde i Bayern (1808–1892). Hun var datter af af kong Maximilian 1. Joseph af Bayern (1756–1825).

Max Joseph og Ludovika Wilhelmine fik ti børn:
 Ludwig Wilhelm, hertug i Bayern, kaldt Louis (1831–1920). Gift morganatisk to gange, fik en datter med sin første hustru.
 Wilhelm Karl (december 1832–februar 1833).
 Helene Karoline Therese, kaldt Néné (1834–1890), gift med Maximilian Anton Lamoral, arveprins af Thurn og Taxis (1831–1867).
 kejserinde Elisabeth af Østrig-Ungarn, kaldt Sissi (1837–1898), gift med kejser Franz Joseph 1. af Østrig-Ungarn (1830–1916).
 Karl Theodor (1839–1909), øjenlæge, gift to gange, i første ægteskab fik han datteren Amalie „Amélie“ Maria (1865–1912), der blev gift med den senere kong Mindaugas 2. af Litauen, i andet ægteskab fik han fem børn, deriblandt dronning Elisabeth af Belgien (1876–1965) (gift med kong Albert 1. af Belgien), Marie Gabrielle (1878–1912), gift med Rupprecht, kronprins af Bayern (1869–1955) og Ludvig Vilhelm, hertug i Bayern (1884–1968), adoptivfar til Max Emanuel, hertug i Bayern (født 1937).
 dronning Marie Sophie Amalie (1841–1925), gift med Frans 2. (1836–1894), konge af Begge Sicilier.
 Mathilde Ludovika, kaldt Spatz (1843–1925), gift med Ludwig, prins af Begge Sicilier (1838–1886), en yngre søn af kong Ferdinand 2. af Begge Sicilier.
 Maximilian (født og død den 8. december 1845)
 Sophie Charlotte Auguste (1847–1897), gift med Ferdinand d’Orléans, hertug af Alençon-Orleans (1844–1910), en sønnesøn af kong Ludvig-Filip af Frankrig (1773–1850).
 Maximilian Emanuel, kaldt Mapperl (1849–1893), gift med prinsesse Amalie af Sachsen-Coburg og Gotha (1848–1894). De fik tre sønner, den yngste var Luitpold Emanuel, hertug i Bayern (1890–1973).

 

Huset Wittelsbach
Personer fra Bayern
Tyskere i 1800-tallet
Bror Blume

Bror Emil Blume-Jensen (født 22. januar 1992) er en dansk fodboldspiller, der spiller for WSG Tirol i den østrigske Bundesliga. Han har tidligere spillet i Lyngby BK og AGF.

Klubkarriere 
Bror Blume spillede i årene fra 2007 til 2010 for Lyngby BKs ungdomshold, og var i årene fra 2010 til 2018 fast mand på Lyngby BKs førstehold. Han nåede at spille sammenlagt 121 kampe på førsteholdet.

Onsdag  7. februar 2018 kunne klubben meddele, at Bror Blume havde opsagt sin kontrakt med klubben, efter at han ikke havde fået sin løn udbetalt i 7 dage.

AGF 
1. marts 2018 meddelte AGF, at klubben havde skrevet kontrakt med ham.

Blume fik tre gode år i AGF, hvor han spillede 107 kampe og scorede 16 mål. Da hans kontrakt udløb i sommeren 2021, ønskede han ikke at forlænge den.

WSG Tirol 
I juni 2021 skiftede Blume til østrigske WSG Tirol, hvor han fik en fireårig kontrakt.

Referencer

Eksterne henvisninger 
 Bror Blume på Danskfoldbold

Fodboldspillere fra Danmark
Fodboldspillere fra Hvidovre IF
Fodboldspillere fra Lyngby Boldklub
Fodboldspillere fra AGF
Fodboldspillere fra WSG Tirol
Mohamed El Makrini

Mohamed El Makrini (født 6. juli 1987 i Utrecht) er en hollandsk fodboldspiller, der spiller for Roda JC Kerkrade. Han har tidligere spillet for FC Den Bosch og SC Cambuur.

Karriere

Odense Boldklub 
Mohamed El Makrini fik sin debut for Odense Boldklub i Superligaen den 19. juli 2015, da han startede inde og spillede de første 85 minutter i 3-0-sejren hjemme over Hobro IK.

Roda JC Kerkrade 
Det blev offentliggjort den 30. januar 2017, at El Makrini skiftede til hollandske Roda JC Kerkrade på en toethalvtårig kontrakt.

Titler

Klub 
SC Cambuur
 Eerste Divisie (1): 2012–13

Referencer

Eksterne henvisninger 
 Mohamed El Makrini på
 Mohamed El Makrini på Soccerway
 Mohamed El Makrini  på ob.dk

Fodboldspillere fra Holland
Jack Duncan

Jack Carleton Duncan (født 19. april 1993) er en australsk fodboldspiller, der spiller for Newcastle Jets FC igen efter en enkelt sæson i Randers FC.

Karriere

Newcastle Jets 
Han skrev i 2010 under med A-League-klubben Newcastle Jets. Han skiftede fra Sutherland Sharks i NSW Premier League. Han fik sin professionelle debut den 19. november 2011 i A-League 2011-12 i en kamp imod Brisbane Roar.

Randers FC 
Den 16. maj 2015 blev det offentliggjort på Randers FCs hjemmeside, at Jack Duncan havde skrevet under på en toårig aftale gældende fra 1. juli.

Tilbage til Newcastle Jets
Duncan skiftede den 24. juni 2016 tilbage til Newcastle Jets, hvor han skrev under på en toårig kontrakt.

Referencer 

Fodboldspillere fra Australien
Fodboldspillere fra Perth Glory
Fodboldspillere fra Randers FC
Geeti Amiri

Geeti Amiri (født 21. juni 1989 i Kabul) er en dansk debattør med speciel fokus på den nydanske kvindekamp. Hun mener, at mange nydanskere sidder fast i forstokkede og kvindeundertrykkende værdisæt. Hun begyndte at blogge på Berlingskes Politiko, og siden november 2015 har hun været blogger under Ekstra Bladet.

Amiri er datter af en afghansk minister, der blandt andet har undervist på Harvard og Kabul Universitet i arkæologi.
Hun taler dansk, urdu, farsi og engelsk
og har studeret sociologi og statskundskab på Københavns Universitet. Ifølge et interview i Politiken i august 2017, hvor hun udnævnte folkeskolelærere til en af de fem søjler i det danske samfund (sammen med socialrådgivere, politibetjente, sygeplejersker og pædagoger), ville hun i februar 2018 påbegynde en læreruddannelse.

Udgivelser 

I 2016 udgav hun bogen Glansbilleder
om sin familie og sin opvækst som flygtning i først Indien og siden Danmark, om frihedsberøvelse, storebroderens vold og sin tvangsfjernelse og om sin splittelse mellem dansk og afghansk kultur. Ifølge Informations Charlotte Aagaard var bogen en "vedkommende og medrivende befrielsesfortælling".

I forbindelse med bogudgivelsen har hun fortalt, hvordan det blev et vendepunkt for hende at læse Rushy Rashids selvbiografiske roman Et løft af sløret, som også handler om sociale normer og om at føle sig splittet mellem to forskellige kulturer.

I 2022 udgav Amiri romanen Mosaik.

Henvisninger

Eksterne henvisninger 

 Geeti Amiri på Forfatterweb.dk
 Anmeldelse på litteratursiden.dk af Geeti Amiris bog "Glansbilleder"

Debattører fra Danmark
Selvbiografer fra Danmark
Danskere i 2000-tallet
Afghansk-danskere
Personer fra Kabul
Pius August, hertug i Bayern

Pius August, hertug i Bayern () (født 2. august 1786 i Landshut i Niederbayern, død 3. august 1837 i Bayreuth i Oberfranken i Tyskland) tilhørte slægten Wittelsbach, der var Bayerns kongehus indtil 1918.

Forældre 
Pius August var søn af Vilhelm, hertug i Bayern og pfalzgrevinde Maria Anna af Zweibrücken-Birkenfeld. Hun var datter af pfalzgreve Frederik Michael af Zweibrücken-Birkenfeld og søster til Bayerns første konge Maximilian 1. Joseph af Bayern.

Familie 
Pius August var gift med  og Amalie Luise af Arenberg (1789–1823). Hun var sønnedatter af den østrigsk-belgiske feltmarskal hertug Karel Maria Raymond van Arenberg (1721 – 1778).

Pius August og  Amalie Luise fik et barn:
 Max Joseph, hertug i Bayern, der blev far til ti børn, herunder  kejserinde Elisabeth af Østrig-Ungarn, kaldt Sissi (1837–1898), gift med kejser Franz Joseph 1. af Østrig-Ungarn (1830–1916).

 

Huset Wittelsbach
Personer fra Bayern
Georgian Bay Islands National Park

Georgian Bay Islands National Park  består af 63 små øer eller dele af øer i Georgian Bay (del af Lake Huron), i nærheden af Port Severn, i den canadiske provins Ontario. Nationalparken blev oprettet i 1929, og har siden 2004 været en del af Georgian Bay Littoral Biosfærereservat. Parken ligger ved den sydøstlige kyst af Georgian Bay. Øerne kan kun nås med båd. Den største er Beausoleil Island hvortil der er rute fra Honey Harbour. På øen findes mulighed for overnatning og vandrestier.

De nordlige øer er hovedsagelig dækket med fyrretræer . På det sydlige del af Beausoleil Island findes tykkere jordlag og denne del af øen er også dækket med løvskov.

Parkens dyreliv er blandt Canadas mest artsrige områder for reptiler og padder med 33 forskellige arter.

Eksterne kilder/henvisninger 

 Officielt websted

Nationalparker i Canada
Ontario
Etableret i 1929
Teach First Danmark

Teach First Danmark er en almennyttig organisation, som engagerer personer med en videregående uddannelse til et toårigt program, hvor de underviser i udsatte folkeskoler og videreuddanner sig til lærere samtidigt. Teach First Danmark blev stiftet i 2013 og har ifølge sine vedtægter til formål "at give alle børn og unge muligheden for at få en god uddannelse uanset social baggrund". Målet er flere lærere og kommende beslutningstagere, der kan bidrage til dette.

Teach First Danmark er finansieret af private fonde og støttes af KL samt flere ministerier og interesseorganisationer.

Programmet 
Kandidater i programmet underviser i minimum to år i en folkeskole i et socialt udsat område med fuld løn. Sideløbende gennemfører de 150 ECTS-point. Det omfatter en fuld meritlæreruddannelse, en lærerfaglig mentor og workshops med fokus på læring og ledelse.

Der har været udtrykt bekymring for om kandidaterne er uddannet tilstrækkeligt, inden de bliver ansat, og om de vil forlade skolen efter programmets to år. Erfaringer fra Teach First i England viser, at Teach First-lærere bliver i skolen lige så ofte som andre nye lærere.

Effekt 

Teach First Danmark er medlem af non-profit netværket Teach For All, som tæller medlemsorganisationer i 61 lande.. Forskning viser, at programmerne i flere af disse lande bidrager til at løfte det faglige niveau i skoler i socioøkonomisk dårligt stillede områder. 

Der foreligger endnu ikke tilsvarende evidens på elevniveau for, at lærere fra Teach First Danmark bidrager til at løfte hele folkeskoler i socialt udsatte boligområder. 

Eksterne evalueringer i 2018, 2019 og 2020 viser, at Teach First Danmark "tiltrækker fagligt dygtige kandidater” og “udvælger de bedst kvalificerede kandidater”. 97 pct. af skoleledere i evalueringerne vurderer, at lærere fra Teach First Danmark "styrker elevernes faglighed" og er lige så gode som nyuddannede lærere på "alle lærerfaglige parametre". En undersøgelse fra 2021 viser, at 96 pct. af skoleledere i undersøgelsen vil anbefale andre skoler at ansætte lærere gennem Teach First Danmark.

Optagelse 
Ansøgere til programmet udvælges på baggrund af skriftlige ansøgninger og praktiske optagelsesprøver, hvorefter udvalgte folkeskoler kan invitere dem til jobsamtaler via åbne stillingsopslag på lige fod med andre ansøgere. I 2015 blev første hold af 30 kandidater optaget blandt 330 ansøgere, i 2016 var ansøgertallet 634. I perioden 2015-2019 har over 2400 kandidater søgt om optagelse, hvoraf 180 er blevet optaget og ansat på folkeskoler i socialt udsatte områder..

Eksterne henvisninger 

Uddannelse i Danmark
Organisationer fra Danmark
Giovanni Battista Cima

Giovanni Battista da Conegliano Cima, kaldet Cima, efter egen betegnelse Joannes Baptista Coneglianensis eller J. Baptista (født ca. 1459, død 1517 eller 1518) var en italiensk maler af den venetianske skole.

Cimas fødeby var Conegliano, hvis bjergtoppe han ynder at fremstille på sine billeder; han virkede ifølge daterede billeder 1489-1508, malede først i tempera og fik sit kunstneriske præg i Venedig, hvor han uddannede sig særlig under indflydelse fra Giovanni Bellini, og hvor han tilegnede sig fortræffelig, varm kolorit; han boede afvekslende i Udine, Conegliano og Venedig.

Sønnen Carlo var også maler.

Eksterne henvisninger og kilder 

 , bind 5, side 2, skrevet af skrevet af amtsforvalter Axel Holck

Malere fra Italien
Allsvenskan 2015

Allsvenskan 2015 var den 91. udgave af Allsvenskan siden den blev oprettet i 1924. Kampeprogrammet for 2015-sæsonen blev udgivet den 21. januar 2015. Sæsonen startede den 4. april 2015 og er sluttede den 31. oktober 2015. Malmö FF var de forsvarende mestre, da de vandt deres titlen i den forrige sæson.

I alt deltager 16 hold i ligaen; 13 hold er gengangere fra Allsvenskan 2012 og tre er rykket op fra Superettan.

Hold 

 1 I følge hver enkelt klubs informationsside på det svenske fodboldforbunds hjemmeside for Allsvenskan.
 2 Kapaciteten på Olympia vil være reduceret henover sæsonen, på grund af en stor stadionrenovering.

Stilling

Referencer 

Fodbold i 2015
2015